**KLAIPĖDOS MIESTO SAVIVALDYBĖS TARYBA**

**SPRENDIMAS**

**DĖL** **SERVITUTŲ IR APSAUGOS ZONŲ NUSTATYMO ŽEMĖS SKLYPUI**

**DUBYSOS G. 10, KLAIPĖDOJE**

2021 m. liepos 2 d. Nr. T1-194

Klaipėda

Vadovaudamasi Lietuvos Respublikos vietos savivaldos įstatymo 16 straipsnio 2 dalies 27 punktu, Lietuvos Respublikos civilinio kodekso 4.124, 4.125 ir 4.129 straipsniais, Lietuvos Respublikos žemės įstatymo 23 straipsnio 10 dalimi, atsižvelgdama į UAB „NMN“ 2021-06-16 prašymą leisti nustatyti servitutus valstybinės žemės sklypui Dubysos g. 10 ir į tai, kad žemės servituto negalima nustatyti administraciniu aktu, Klaipėdos miesto savivaldybės taryba nusprendžia:

1. Leisti valstybinės žemės sklypui, kadastro Nr. 2101/0006:527, esančiam Dubysos g. 10, Klaipėdoje, patikėjimo teise valdomam Klaipėdos miesto savivaldybės, sandoriais nustatyti servitutus, suteikiančius teisę tiesti, naudoti ir aptarnauti inžinerinius tinklus ir apsaugos zonas:
	1. 120 kv. m plote – skirstomajam dujotiekiui su įrenginiais įrengti (tiesti), naudoti ir aptarnauti;
	2. 170 kv. m plote – elektros tinklams ir įrenginiams (požeminėms ir antžeminėms komunikacijoms) tiesti (įrengti) ir juos aptarnauti bei jiems funkcionuoti būtiniems statiniams statyti ir eksploatuoti valstybinės žemės sklype;
	3. 257 kv. m plote – elektros tinklams ir įrenginiams (požeminėms ir antžeminėms komunikacijoms) tiesti (įrengti) ir juos aptarnauti bei jiems funkcionuoti būtiniems statiniams statyti ir eksploatuoti valstybinės žemės sklype.
2. Įgalioti Klaipėdos miesto savivaldybės administracijos direktorių Gintarą Neniškį pasirašyti su AB „Energijos skirstymo operatorius“ servituto ir apsaugos zonų nustatymo žemės sklypui sutartis.

|  |  |
| --- | --- |
| Savivaldybės meras |  |

|  |  |
| --- | --- |
| Teikėjas – Savivaldybės administracijos direktorius | Gintaras Neniškis |

Parengė

Žemėtvarkos skyriaus vedėja

Raimonda Gružienė, tel. 39 61 62

2021-06-28